Държавен вестник, бр. 9, 2014 г., стр. 15

БРОЙ  9	
Д Ъ Р Ж А В Е Н  В Е С Т Н И К 	
СТР.  15  
12. при осъществяване на дейността си 
издава правилници, наредби, инструкции и 
заповеди и др.
Г л а в а  т р е т а
СТРУКТУРА, ФУНКЦИИ И ОРГАНИЗА-
ЦИЯ НА РАБОТА НА ПАТЕНТНОТО ВЕ-
ДОМСТВО
Раздел I
Общи положения
Чл. 6. (1) Патентното ведомство е струк-
турирано в четири дирекции.
(2) Общата численост на работещите е 115 
щатни бройки, в т. ч. председател, заместник-
председател и главен секретар.
(3) Числеността на основните админис­
тративни звена е посочена в приложението.
Чл. 7. Председателят утвърждава структу-
рата на основните административни звена и 
длъжностното разписание по предложение на 
главния секретар. Председателят със заповед 
създава, преобразува и закрива дирекции, 
отдели и сектори в рамките на утвърдената 
щатна численост на ведомството.
Раздел II
Главен секретар 
Чл. 8. Главният секретар се назначава от 
председателя и осъществява административ-
ното ръководство на администрацията на 
ведомството в изпълнение на нормативните 
актове и разпорежданията на председателя, 
като:
1. ръководи, координира и контролира 
дейността на административните звена;
2. отговаря за планирането и отчетността 
при изпълнението на ежегодните цели на 
администрацията;
3. организира разпределянето на задачите 
за изпълнение между административните 
звена на ведомството;
4. създава условия за нормална и ефективна 
работа на звената във ведомството;
5. осъществява общ контрол за изпълне-
нието на възложените задачи;
6. контролира и отговаря за работата с 
документите и за съхраняването им;
7. осъществява контрол върху входящата 
и изходящата кореспонденция;
8. утвърждава вътрешни правила за ад-
министративното обслужване на физически 
и юридически лица и осъществява контрол 
върху изпълнението им;
9. координира оперативното взаимодейст-
вие на администрацията на Патентното ве-
домство с администрацията на Министерския 
съвет и другите органи на изпълнителната 
власт;
10. организира изготвянето на проект на 
бюджет на Патентното ведомство в частта 
му относно средствата, необходими за адми-
нистративното осигуряване на дейността му;
11. утвърждава длъжностните характерис-
тики на служителите, ръководи и контролира 
цялостната организация на оценяване на 
изпълнението на длъжността на служителите 
във ведомството;
12. изпълнява и други задачи, възложени 
му от председателя със заповед.
Раздел III
Обща администрация
Чл. 9. Общата администрация е организи-
рана в дирекция „Административно обслуж-
ване, финансови и стопански дейности“, която:
1. осигурява общото административно 
обслужване на ведомството;
2. изготвя анализи, справки и отчети 
за дейността на ведомството по Закона за 
администрацията, Закона за финансовото 
управление и контрол в публичния сектор 
и административното обслужване;
3. води и поддържа Регистър за предло-
женията и сигналите;
4. контролира сроковете по изпълнението 
на резолюциите на председателя, на замест-
ник-председателя и на главния секретар и 
изготвя справки за неизпълнените в срок 
задачи;
5. осъществява дейността по управле-
ние на човешките ресурси, обучение и 
професионална квалификация на кадрите, 
оценяване на изпълнението на длъжността 
на служителите, подготовка и провеждане 
на конкурсни процедури за назначаване на 
държавни служители;
6. изготвя и актуализира длъжностното 
и поименно разписание на ведомството и 
съответните документи по назначаване, пре-
назначаване и освобождаване на служителите, 
съгласно действащото законодателство, об-
разува, води и съхранява служебните и тру-
довите дела на служителите от ведомството;
7. организира и участва в разработването, 
актуализирането и утвърждаването на длъж-
ностните характеристики; 
8. осъществява процесуалното представи-
телство по въпросите, свързани със служебни-
те и трудовите правоотношения, управление 
на собствеността и обществените поръчки;
9. извършва финансово-счетоводната дей-
ност на ведомството – планиране, отчитане 
и анализиране на финансовите и икономи-
ческите показатели;
10. осъществява предварителен, текущ и 
последващ вътрешен финансов контрол;
11. организира деловодството и осигурява 
обслужването на ведомството и поддръжката 
на техническите средства;
12. планира и доставя необходимите тех-
нологични материали;